O'Neil's Cottage: aan die voet van aMajuba - Eensgesind
Jy is by:Tuis»Erfenisstigting»O’Neil’s Cottage: aan die voet van aMajuba
Op hierdie foto sit 'Ou Gert' O'Neil voor die huisie.
Geskryf deur Riana Mulder op	 Februarie 5, 2018 Erfenisstigting, Geskiedenis, Reis
Die huisie waar vredesonderhandelings tydens die Eerste Vryheidsoorlog plaasgevind het, het destyds aan ‘Ou Gert’ O’ Neil behoort. Sy broer John het die plaas ‘Stonewall’ in 1878 gekoop en aan hom oorgedra. Hy en sy vrou, Elizabeth Maria (geb. Crouse) het daar gewoon vanaf 1878 tot en met sy dood in 1907, en die familie is begrawe in die begraafplaas agter die huisie.
In 2013 is die huis noukeurig gerestoureer en ‘n museumuitstalling is ingerig. Tydens die openingsfunksie in Maart 2014 was daar lede van die O’ Neilfamilie teenwoordig, en is die gaste o.a. met ‘n vertoning deur die Dundee Diehards vermaak.
Die huis is geleë aan die N12 tussen Volksrust en Newcastle.
Historiese foto van die kothuis met aMajuba in die agtergrond.
Die openingsfunkie, Maart 2014
Tydens die openingsfunksie is gaste vermaak deur hierdie groep rooibaadjies (Dundee Diehards)
Op hierdie foto sit ‘Ou Gert’ O’Neil voor die huisie.
Toegang kan verkry word deur te toeter- daar is ‘n opsigter wat agter die huis woon en die huis sal oopsluit vir besoekers.